CELEX: 52012DP0199
Language: el
Date: 2012-05-10 00:00:00
Title: Τροποποίηση των άρθρων 87 α και 88 του Κανονισμού του Ευρωπαϊκού Κοινοβουλίου Απόφαση του Ευρωπαϊκού Κοινοβουλίου της 10ης Μαΐου 2012 σχετικά με την τροποποίηση των άρθρων 87α και 88 του Κανονισμού του Ευρωπαϊκού Κοινοβουλίου (2009/2195(REG))

10.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 261/42
            
         Πέμπτη 10 Μαΐου 2012Τροποποίηση των άρθρων 87 α και 88 του Κανονισμού του Ευρωπαϊκού Κοινοβουλίου
   P7_TA(2012)0199
   Απόφαση του Ευρωπαϊκού Κοινοβουλίου της 10ης Μαΐου 2012 σχετικά με την τροποποίηση των άρθρων 87α και 88 του Κανονισμού του Ευρωπαϊκού Κοινοβουλίου (2009/2195(REG))
   2013/C 261 E/09
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 9 Οκτωβρίου 2009 επιστολή του Προέδρου του,
            
         
               —
            
            
               έχοντας υπόψη τα άρθρα 290 και 291 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου της 16ης Φεβρουαρίου 2011 για τη θέσπιση γενικών κανόνων και αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (1),
            
         
               —
            
            
               έχοντας υπόψη το ψήφισμά του της 5ης Μαΐου 2010 σχετικά με την αρμοδιότητα νομοθετικής εξουσιοδότησης (2),
            
         
               —
            
            
               έχοντας υπόψη τα άρθρα 211 και 212 του Κανονισμού του,
            
         
               —
            
            
               έχοντας υπόψη την έκθεση της Επιτροπής Συνταγματικών Υποθέσεων (A7-0072/2012),
            
         
               1.
            
            
               αποφασίζει να επιφέρει στον Κανονισμό του τις ακόλουθες τροποποιήσεις·
            
         
               2.
            
            
               υπενθυμίζει ότι οι εν λόγω τροποποιήσεις τίθενται σε ισχύ την πρώτη ημέρα της προσεχούς περιόδου συνόδου·
            
         
               3.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.
            
         
               ΙΣΧΥΟΝ ΚΕΙΜΕΝΟ
            
            
               ΤΡΟΠΟΛΟΓΙΑ
            
         
               
                  Τροπολογία 1
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α
               
            
         
               
                  
                     Όταν νομοθετική πράξη αναθέτει στην Επιτροπή την εξουσία συμπλήρωσης ή τροποποίησης ορισμένων μη ουσιωδών στοιχείων νομοθετικής πράξης, η αρμόδια επιτροπή:
                  
               
               
                           —
                        
                        
                           
                              
                                 εξετάζει κάθε σχέδιο κατ’ εξουσιοδότηση πράξης που διαβιβάζεται στο Κοινοβούλιο για έλεγχο·
                              
                           
                        
                     
                           —
                        
                        
                           
                              
                                 μπορεί να υποβάλει στο Κοινοβούλιο με πρόταση ψηφίσματος κάθε κατάλληλη πρόταση σύμφωνα με τις διατάξεις της νομοθετικής πράξης.
                              
                           
                        
                     
                  
                     Οι διατάξεις του άρθρου 88 παράγραφοι 1, 2 και 3 εφαρμόζονται κατ’ αναλογίαν.
                  
               
            
            
               
                  
                     1.
                     
                     Όταν η Επιτροπή υποβάλλει στο Ευρωπαϊκό Κοινοβούλιο κατ’ εξουσιοδότηση πράξη, ο Πρόεδρος την διαβιβάζει στην αρμόδια για τη βασική νομοθετική πράξη επιτροπή, η οποία μπορεί να αποφασίσει τον ορισμό εισηγητή για την εξέταση μιας ή περισσοτέρων κατ’ εξουσιοδότηση πράξεων.
                  
               
            
         
               
                  Τροπολογία 2
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α – παράγραφος 1 α (νέα)
               
            
         
                
            
            
               
                  
                     1α.
                     
                     Ο Πρόεδρος ανακοινώνει στο Κοινοβούλιο την ημερομηνία παραλαβής της κατ’ εξουσιοδότηση πράξης σε όλες τις επίσημες γλώσσες και την προθεσμία εντός της οποίας μπορούν να προβληθούν αντιρρήσεις. Η εν λόγω προθεσμία αρχίζει από την ημερομηνία αυτή.
                  
               
            
         
                
            
            
               
                  
                     Η ανακοίνωση δημοσιεύεται στα συνοπτικά πρακτικά της συνεδρίασης, μαζί με την επωνυμία της αρμόδιας επιτροπής.
                  
               
            
         
               
                  Τροπολογία 3
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α – παράγραφος 1 β (νέα)
               
            
         
                
            
            
               
                  
                     1β.
                     
                     Η αρμόδια επιτροπή μπορεί, σύμφωνα με τις διατάξεις της βασικής νομοθετικής πράξης και, εάν το κρίνει σκόπιμο, μετά από διαβούλευση με κάθε ενδιαφερόμενη επιτροπή, να υποβάλει στο Κοινοβούλιο αιτιολογημένη πρόταση ψηφίσματος. Σε αυτή την πρόταση ψηφίσματος δηλώνονται οι λόγοι της αντίρρησης του Κοινοβουλίου και μπορεί να περιέχεται αίτημα προς την Επιτροπή να υποβάλει νέα κατ’ εξουσιοδότηση πράξη, λαμβάνοντας υπόψη τις συστάσεις που διατύπωσε το Κοινοβούλιο.
                  
               
            
         
               
                  Τροπολογία 4
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α– παράγραφος 1 γ (νέα)
               
            
         
                
            
            
               
                  
                     1γ.
                     
                     Εάν, δέκα εργάσιμες ημέρες πριν από την έναρξη της περιόδου συνόδου η Τετάρτη της οποίας είναι η αμέσως προηγούμενη και η πιο κοντινή της ημέρας λήξης της προθεσμίας της παραγράφου 1δ, η αρμόδια επιτροπή δεν έχει υποβάλει πρόταση ψηφίσματος, μία πολιτική ομάδα ή σαράντα τουλάχιστον βουλευτές μπορούν να υποβάλουν πρόταση ψηφίσματος σχετικά με το θέμα ούτως ώστε αυτό να συμπεριληφθεί στο σχέδιο ημερήσιας διάταξης της προαναφερόμενης περιόδου συνόδου.
                  
               
            
         
               
                  Τροπολογία 5
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α – παράγραφος 1 δ (νέα)
               
            
         
                
            
            
               
                  
                     1δ.
                     
                     Το Κοινοβούλιο αποφασίζει εντός της προθεσμίας που ορίζεται στη βασική νομοθετική πράξη, για κάθε κατατιθέμενη πρόταση ψηφίσματος, με την πλειοψηφία που προβλέπεται στο άρθρο 290 της Συνθήκης για τη λειτουργία της Ευρωπαϊκής Ένωσης.
                  
               
            
         
                
            
            
               
                  
                     Εάν η αρμόδια επιτροπή κρίνει ότι είναι σκόπιμο, σύμφωνα με τη βασική νομοθετική πράξη, να παραταθεί η προθεσμία για τη διατύπωση αντιρρήσεων όσον αφορά την κατ’ εξουσιοδότηση πράξη, ο πρόεδρος της αρμόδιας επιτροπής ενημερώνει σχετικά, εξ ονόματος του Κοινοβουλίου, το Συμβούλιο και την Επιτροπή.
                  
               
            
         
               
                  Τροπολογία 6
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α– παράγραφος 1 ε (νέα)
               
            
         
                
            
            
               
                  
                     1ε.
                     
                     Αν η αρμόδια επιτροπή συνιστά να δηλώσει το Κοινοβούλιο, πριν από τη λήξη της προθεσμίας που ορίζεται στη βασική νομοθετική πράξη, ότι δεν αντιτίθεται στην κατ’ εξουσιοδότηση πράξη:
                  
               
               
                           —
                        
                        
                           
                              
                                 ενημερώνει σχετικά τον Πρόεδρο της Διάσκεψης των Προέδρων των Επιτροπών με αιτιολογημένη επιστολή και υποβάλλει σύσταση προς την κατεύθυνση αυτή·
                              
                           
                        
                     
                           —
                        
                        
                           
                              
                                 στην περίπτωση που δεν διατυπωθεί καμία αντίρρηση είτε κατά την επόμενη συνεδρίαση της Διάσκεψης των Προέδρων των Επιτροπών είτε, σε περίπτωση έκτακτης ανάγκης, μέσω γραπτής διαδικασίας, ο πρόεδρός της ειδοποιεί σχετικά τον Πρόεδρο του Κοινοβουλίου, ο οποίος ενημερώνει την Ολομέλεια το συντομότερο δυνατό·
                              
                           
                        
                     
                           —
                        
                        
                           
                              
                                 εάν, εντός προθεσμίας είκοσι τεσσάρων ωρών μετά την ανακοίνωση στην Ολομέλεια, μια πολιτική ομάδα ή σαράντα τουλάχιστον βουλευτές αντιταχθούν στη σύσταση, η σύσταση τίθεται σε ψηφοφορία·
                              
                           
                        
                     
                           —
                        
                        
                           
                              
                                 εάν, εντός της ίδιας προθεσμίας, δεν διατυπωθεί καμία αντίρρηση, η προτεινόμενη σύσταση θεωρείται ότι έχει εγκριθεί·
                              
                           
                        
                     
                           —
                        
                        
                           
                              
                                 η έγκριση παρόμοιας σύστασης καθιστά απαράδεκτη κάθε μεταγενέστερη διατύπωση αντίρρησης σχετικά με την κατ’ εξουσιοδότηση πράξη.
                              
                           
                        
                     
         
               
                  Τροπολογία 7
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α – παράγραφος 1 στ (νέα)
               
            
         
                
            
            
               
                  
                     1στ.
                     
                     Η αρμόδια επιτροπή μπορεί, με την επιφύλαξη των διατάξεων της βασικής νομοθετικής πράξης, να αναλάβει την πρωτοβουλία να υποβάλει στο Κοινοβούλιο αιτιολογημένη πρόταση ψηφίσματος για την ανάκληση, εν όλω ή εν μέρει, της εξουσιοδότησης που προβλέπει η πράξη αυτή. Το Κοινοβούλιο αποφασίζει με την πλειοψηφία του άρθρου 290 της Συνθήκης για τη λειτουργία της Ευρωπαϊκής Ένωσης.
                  
               
            
         
               
                  Τροπολογία 8
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 87 α – παράγραφος 1 ζ νέα)
               
            
         
                
            
            
               
                  
                     1ζ.
                     
                     Ο Πρόεδρος ενημερώνει το Συμβούλιο και την Επιτροπή σχετικά με τις θέσεις που ελήφθησαν με βάση το παρόν άρθρο.
                  
               
            
         
               
                  Τροπολογία 9
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – τίτλος
               
            
         
               
                  Εκτελεστικά μέτρα
               
            
            
               
                  Εκτελεστικές πράξεις και
                  εκτελεστικά μέτρα
               
            
         
               
                  Τροπολογία 10
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 1
               
            
         
               1.   Όταν η Επιτροπή διαβιβάζει στο Κοινοβούλιο σχέδιο 
                     εκτελεστικών μέτρων
                  , ο Πρόεδρος διαβιβάζει 
                     το σχέδιο μέτρων
                   στην 
                     επιτροπή που είναι
                   αρμόδια για 
                     την πράξη από την οποία απορρέουν τα εκτελεστικά μέτρα. Όταν έχει εφαρμοστεί η διαδικασία συνδεδεμένων επιτροπών όσον αφορά
                   τη βασική πράξη, η 
                     αρμόδια επί της ουσίας επιτροπή καλεί κάθε συνδεδεμένη επιτροπή να της ανακοινώσει τις απόψεις της προφορικώς ή διά επιστολής
                  .
            
            
               1.   Όταν η Επιτροπή διαβιβάζει στο Κοινοβούλιο σχέδιο 
                     εκτελεστικής πράξης ή εκτελεστικού μέτρου
                  , ο Πρόεδρος 
                     το
                   διαβιβάζει στην αρμόδια για τη βασική 
                     νομοθετική
                   πράξη 
                     επιτροπή
                  , η 
                     οποία μπορεί να αποφασίσει τον ορισμό εισηγητή για την εξέταση ενός ή περισσοτέρων σχεδίων εκτελεστικών πράξεων ή εκτελεστικών μέτρων
                  .
            
         
               
                  Τροπολογία 11
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 2
               
            
         
               2.   
                     Ο πρόεδρος της αρμόδιας επιτροπής ορίζει προθεσμία εντός της οποίας οι βουλευτές δύνανται να προτείνουν να αντιταχθεί η επιτροπή στο σχέδιο μέτρων. Εφόσον η επιτροπή το κρίνει σκόπιμο, δύναται να αποφασίσει τον ορισμό εισηγητή από τα μέλη της ή τους μόνιμους αναπληρωτές τους. Εάν η επιτροπή αντιταχθεί στο σχέδιο μέτρων, υποβάλλει
                   πρόταση ψηφίσματος 
                     που αντιτίθεται στην έγκριση του σχεδίου μέτρων· η πρόταση αυτή μπορεί επίσης να περιλαμβάνει τις αλλαγές που θα πρέπει να επέλθουν στο σχέδιο μέτρων
                  .
            
            
               2.   
                     Η αρμόδια επιτροπή μπορεί να υποβάλει στο Κοινοβούλιο αιτιολογημένη
                   πρόταση ψηφίσματος 
                     η οποία επισημαίνει ότι ένα σχέδιο εκτελεστικής πράξης ή εκτελεστικού μέτρου υπερβαίνει τις εκτελεστικές αρμοδιότητες
                   που 
                     προβλέπονται στη βασική νομοθετική πράξη ή δεν είναι σύμφωνο με το δίκαιο της Ένωσης για άλλους λόγους
                  .
            
         
               
                  
                     Εάν, εντός της προθεσμίας που υπολογίζεται από την ημέρα παραλαβής του σχεδίου μέτρων, το Κοινοβούλιο εγκρίνει τέτοιο ψήφισμα, ο Πρόεδρος ζητεί από την Επιτροπή να αποσύρει ή να τροποποιήσει το σχέδιο μέτρων ή να υποβάλει πρόταση κατά την ενδεδειγμένη νομοθετική διαδικασία.
                  
               
            
            
                
            
         
               
                  Τροπολογία 12
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 3
               
            
         
               3.   
                     Εάν δεν μεσολαβεί περίοδος συνόδου πριν παρέλθει η προθεσμία, τεκμαίρεται ότι το δικαίωμα απάντησης έχει μεταβιβασθεί στην αρμόδια επιτροπή. Η απάντηση αυτή λαμβάνει τη μορφή επιστολής του προέδρου της κοινοβουλευτικής επιτροπής προς τον αρμόδιο Επίτροπο και γνωστοποιείται σε όλους τους βουλευτές του Κοινοβουλίου.
                  
               
            
            
               3.   
                     Η πρόταση ψηφίσματος μπορεί να περιλαμβάνει αίτημα προς την Επιτροπή να αποσύρει την πράξη, το μέτρο ή το σχέδιο πράξης ή μέτρου, να το τροποποιήσει λαμβάνοντας υπόψη τις αντιρρήσεις που διατύπωσε το Κοινοβούλιο ή να υποβάλει νέα νομοθετική πρόταση. Ο Πρόεδρος ενημερώνει το Συμβούλιο και την Επιτροπή σχετικά με τη θέση που ελήφθη.
                  
               
            
         
               
                  Τροπολογία 13
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – εισαγωγικό μέρος
               
            
         
               4.   Εάν τα εκτελεστικά μέτρα που προβλέπει η Επιτροπή εμπίπτουν στο πλαίσιο της κανονιστικής διαδικασίας με έλεγχο, 
                     δεν εφαρμόζεται η παράγραφος 3, ενώ οι παράγραφοι 1 και 2 συμπληρώνονται ως εξής
                  :
            
            
               4.   Εάν τα εκτελεστικά μέτρα που προβλέπει η Επιτροπή εμπίπτουν στο πλαίσιο της κανονιστικής διαδικασίας με έλεγχο 
                     που προβλέπεται στην απόφαση 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, εφαρμόζονται οι ακόλουθες συμπληρωματικές διατάξεις
                  :
            
         
               
                  Τροπολογία 14
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – στοιχείο α
               
            
         
               
                           α)
                        
                        
                           η προθεσμία για τον έλεγχο υπολογίζεται από τη στιγμή της υποβολής του σχεδίου μέτρων στο Κοινοβούλιο σε όλες τις επίσημες γλώσσες. 
                                 Εφόσον ισχύουν συντομότερες προθεσμίες
                               (κατά το άρθρο 5α, παράγραφος 5, στοιχείο β), της απόφασης 1999/468/ΕΚ 
                                 του Συμβουλίου, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή)
                               και σε 
                                 επείγουσες περιπτώσεις
                               (κατά το άρθρο 5α, παράγραφος 6, της απόφασης 1999/468/ΕΚ), η προθεσμία ελέγχου υπολογίζεται, εκτός εάν ο πρόεδρος της αρμόδιας επιτροπής προβάλει αντιρρήσεις, από την ημερομηνία παραλαβής από το Κοινοβούλιο του τελικού σχεδίου 
                                 των
                               εκτελεστικών μέτρων στις γλώσσες στις οποίες έχει υποβληθεί στα μέλη της επιτροπής που έχει συσταθεί σύμφωνα με την απόφαση 1999/468/ΕΚ. Το άρθρο 146 του Κανονισμού δεν εφαρμόζεται στην περίπτωση αυτή
                        
                     
            
               
                           α)
                        
                        
                           η προθεσμία για τον έλεγχο υπολογίζεται από τη στιγμή της υποβολής του σχεδίου μέτρων στο Κοινοβούλιο σε όλες τις επίσημες γλώσσες. 
                                 Σε περίπτωση συντετμημένης προθεσμίας ελέγχου
                              , κατά το άρθρο 5α παράγραφος 5 στοιχείο β) της απόφασης 1999/468/ΕΚ και σε 
                                 επείγουσα περίπτωση
                              , κατά το άρθρο 5α παράγραφος 6 της απόφασης 1999/468/ΕΚ, η προθεσμία ελέγχου υπολογίζεται, εκτός εάν ο πρόεδρος της αρμόδιας επιτροπής προβάλει αντιρρήσεις, από την ημερομηνία παραλαβής από το Κοινοβούλιο του τελικού σχεδίου εκτελεστικών μέτρων στις γλώσσες στις οποίες έχει υποβληθεί στα μέλη της επιτροπής που έχει συσταθεί σύμφωνα με την απόφαση 1999/468/ΕΚ. Το άρθρο 146 του Κανονισμού δεν εφαρμόζεται στην περίπτωση αυτή
                        
                     
         
               
                  Τροπολογία 15
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – στοιχείο α α (νέο)
               
            
         
                
            
            
               
                           
                              
                                 αα)
                              
                           
                        
                        
                           
                              εάν το σχέδιο εκτελεστικού μέτρου βασίζεται στο άρθρο 5α παράγραφοι 5 ή 6 της απόφασης 1999/468/ΕΚ, οι οποίες προβλέπουν συντετμημένες προθεσμίες για την έκφραση αντίθεσης από το Κοινοβούλιο, δύναται να κατατεθεί από τον πρόεδρο της αρμόδιας επιτροπής πρόταση ψηφίσματος που αντιτίθεται στην έγκριση του σχεδίου μέτρου εφόσον δεν κατέστη δυνατό να συνεδριάσει η επιτροπή στον διαθέσιμο χρόνο.
                           
                        
                     
         
               
                  Τροπολογία 16
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – στοιχείο β
               
            
         
               
                           β)
                        
                        
                           το Κοινοβούλιο, με την πλειοψηφία των μελών του, δύναται να αντιταχθεί στην έγκριση του σχεδίου 
                                 μέτρων αιτιολογώντας την αντίθεσή του
                               με την επισήμανση ότι το σχέδιο 
                                 μέτρων
                               υπερβαίνει τις εκτελεστικές εξουσίες που προβλέπει η βασική πράξη, δεν συνάδει προς το σκοπό ή το περιεχόμενο της βασικής πράξης ή δεν σέβεται τις αρχές της επικουρικότητας ή της αναλογικότητας
                        
                     
            
               
                           β)
                        
                        
                           το Κοινοβούλιο, με την πλειοψηφία των μελών του, δύναται να αντιταχθεί στην έγκριση του σχεδίου 
                                 εκτελεστικού μέτρου
                               με την επισήμανση ότι το σχέδιο υπερβαίνει τις εκτελεστικές εξουσίες που προβλέπει η βασική πράξη, δεν συνάδει προς το σκοπό ή το περιεχόμενο της βασικής πράξης ή δεν σέβεται τις αρχές της επικουρικότητας ή της αναλογικότητας·
                        
                     
         
               
                  Τροπολογία 17
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – στοιχείο γ
               
            
         
               
                           
                              
                                 γ)
                              
                           
                        
                        
                           
                              εάν το σχέδιο μέτρων βασίζεται στο άρθρο 5α, παράγραφος 5 ή 6, της απόφασης 1999/468/ΕΚ, η οποία προβλέπει συντετμημένες προθεσμίες για την έκφραση αντίθεσης από το Κοινοβούλιο, πρόταση ψηφίσματος που αντιτίθεται στην έγκριση του σχεδίου μέτρων δύναται να κατατεθεί από τον πρόεδρο της αρμόδιας επιτροπής εάν η επιτροπή δεν κατέστη δυνατό να συνεδριάσει στον διαθέσιμο χρόνο.
                           
                        
                     
            
               
                  
                     Διαγράφεται
                  
               
            
         
               
                  Τροπολογία 18
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 – παράγραφος 4 – στοιχείο γ α (νέο)
               
            
         
                
            
            
               
                           
                              
                                 γα)
                              
                           
                        
                        
                           
                              στην περίπτωση που η αρμόδια επιτροπή, μετά από δεόντως αιτιολογημένη αίτηση της Επιτροπής, συνιστά, με αιτιολογημένη επιστολή προς τον Πρόεδρο του Κοινοβουλίου, να δηλώσει το Κοινοβούλιο, πριν από τη λήξη της κανονικής περιόδου που προβλέπεται στο άρθρο 5α παράγραφος 3 στοιχείο γ) και/ή το άρθρο 5α παράγραφος 4 στοιχείο ε) της απόφασης 1999/468/ΕΚ, ότι δεν θα αντιταχθεί στο προτεινόμενο μέτρο, εφαρμόζεται η διαδικασία που προβλέπεται στο άρθρο 87α παράγραφος 1ε.
                           
                        
                     
         
               
                  Τροπολογία 19
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 α – τίτλος (νέος)
               
            
         
                
            
            
               
                  Άρθρο 88 α
               
               
                  Εξέταση με τη διαδικασία των συνδεδεμένων επιτροπών ή με κοινή συνεδρίαση επιτροπών
               
            
         
               
                  Τροπολογία 20
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 α – παράγραφος 1 (νέα)
               
            
         
                
            
            
               
                  
                     1.
                     
                     Όταν η βασική νομοθετική πράξη εγκρίνεται από το Κοινοβούλιο σύμφωνα με τη διαδικασία που προβλέπεται στο άρθρο 50, εφαρμόζονται οι ακόλουθες συμπληρωματικές διατάξεις κατά την εξέταση των κατ’ εξουσιοδότηση πράξεων και των σχεδίων εκτελεστικών πράξεων ή εκτελεστικών μέτρων:
                  
               
               
                           —
                        
                        
                           
                              
                                 η κατ’ εξουσιοδότηση πράξη ή το σχέδιο εκτελεστικής πράξης ή εκτελεστικού μέτρου διαβιβάζεται στην αρμόδια επί της ουσίας επιτροπή και στη συνδεδεμένη επιτροπή·
                              
                           
                        
                     
                           —
                        
                        
                           
                              
                                 ο πρόεδρος της αρμόδιας επί της ουσίας επιτροπής ορίζει προθεσμία εντός της οποίας η συνδεδεμένη επιτροπή μπορεί να διατυπώσει προτάσεις ως προς τα σημεία που εμπίπτουν στην αποκλειστική αρμοδιότητά της ή στην κοινή αρμοδιότητα των δύο αυτών επιτροπών·
                              
                           
                        
                     
                           —
                        
                        
                           
                              
                                 εάν η κατ’ εξουσιοδότηση πράξη ή το σχέδιο εκτελεστικής πράξης ή εκτελεστικού μέτρου εμπίπτει κυρίως στις αποκλειστικές αρμοδιότητες της συνδεδεμένης επιτροπής, οι προτάσεις της τελευταίας υιοθετούνται χωρίς ψηφοφορία από την αρμόδια επιτροπή· διαφορετικά, ο Πρόεδρος μπορεί να επιτρέψει στη συνδεδεμένη επιτροπή να υποβάλει πρόταση ψηφίσματος στο Κοινοβούλιο.
                              
                           
                        
                     
         
               
                  Τροπολογία 21
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 88 α – παράγραφος 2 (νέα)
               
            
         
                
            
            
               
                  
                     2.
                     
                     Όταν η βασική νομοθετική πράξη εγκρίνεται από το Κοινοβούλιο σύμφωνα με τη διαδικασία που προβλέπεται στο άρθρο 51, εφαρμόζονται οι ακόλουθες συμπληρωματικές διατάξεις κατά την εξέταση των κατ’ εξουσιοδότηση πράξεων και των σχεδίων εκτελεστικών πράξεων ή εκτελεστικών μέτρων:
                  
               
               
                           —
                        
                        
                           
                              
                                 ο Πρόεδρος καθορίζει, ήδη από την παραλαβή της κατ’ εξουσιοδότηση πράξης ή του σχεδίου εκτελεστικής πράξης ή εκτελεστικού μέτρου, την αρμόδια επιτροπή ή τις από κοινού αρμόδιες επιτροπές για την εξέτασή τους, λαμβάνοντας υπόψη τα κριτήρια που ορίζονται στο άρθρο 51 και ενδεχόμενες συμφωνίες μεταξύ των προέδρων των ενδιαφερόμενων επιτροπών·
                              
                           
                        
                     
                           —
                        
                        
                           
                              
                                 εάν κατ’ εξουσιοδότηση πράξη ή σχέδιο εκτελεστικής πράξης ή εκτελεστικού μέτρου έχει παραπεμφθεί για εξέταση με τη διαδικασία των κοινών συνεδριάσεων επιτροπών, κάθε επιτροπή μπορεί να ζητήσει τη σύγκληση κοινής συνεδρίασης για την εξέταση πρότασης ψηφίσματος.
                              
                           
                           
                              
                                 Ελλείψει συμφωνίας μεταξύ των προέδρων των ενδιαφερόμενων επιτροπών, η κοινή συνεδρίαση συγκαλείται από τον πρόεδρο της Διάσκεψης των Προέδρων των Επιτροπών.
                              
                           
                        
                     
         
               
                  Τροπολογία 22
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 216 – παράγραφος 4
               
            
         
               4.   Το διορθωτικό ανακοινώνεται κατά την προσεχή περίοδο συνόδου και λογίζεται εγκριθέν, εκτός αν, εντός το πολύ 
                     σαράντα οκτώ
                   ωρών από την ανακοίνωσή του, μία πολιτική ομάδα ή τουλάχιστον σαράντα βουλευτές υποβάλουν αίτηση να τεθεί σε ψηφοφορία. Αν το διορθωτικό δεν εγκριθεί, αναπέμπεται στην αρμόδια επιτροπή, η οποία μπορεί να προτείνει τροποποιημένο διορθωτικό ή να θεωρήσει τη διαδικασία περατωθείσα.
            
            
               4.   Το διορθωτικό ανακοινώνεται κατά την προσεχή περίοδο συνόδου και λογίζεται εγκριθέν, εκτός αν, εντός το πολύ 
                     είκοσι τεσσάρων
                   ωρών από την ανακοίνωσή του, μία πολιτική ομάδα ή τουλάχιστον σαράντα βουλευτές υποβάλουν αίτηση να τεθεί σε ψηφοφορία. Αν το διορθωτικό δεν εγκριθεί, αναπέμπεται στην αρμόδια επιτροπή, η οποία μπορεί να προτείνει τροποποιημένο διορθωτικό ή να θεωρήσει τη διαδικασία περατωθείσα.
            
         
      (1)  ΕΕ L 55 της 28.2.2011, σ. 13.
   
      (2)  ΕΕ C 81 E της 15.3.2011, σ. 6.